Rozpšawa Dolnoserbskeje rěcneje komisije za 2014
Dolnoserbska rěcna komisija jo se 2014 tśi razy zmakała (19.2., 20.5., 11.11.). Pla wobradowanjow jo głownje šło wó pisanje cuzych słow resp. wó móžnosći adaptěrowanja cuzych słow do dolnoserbskego rěcnego systema. Teke pisanje z wjelikim resp. małym zachopnym pismikom jo było tema wobradowanjow. Wětšy źěl diskutěrowanych pšašanjow jo se tśeśemu razoju pśepowědał a z takim wobzamknuł.
Wuźěłała jo se internetowa prezentacija wuslědkow DSRK, kótaraž ma zjawnosći pśistupnjaś aktualny staw ortografiskeje normy. Pśi tej góźbje jo nastała online-wersija knigłow Manfreda Starosty »Niedersorbische Orthographie und Interpunktion. Regeln.« (2. nakład, 1982), do kótarychž su se nowe póstajenja zaźěłali. Bok jo se w komisiji diskutěrował a jo wót 18.2.2015 w seśi pśistupny (how).
dr. Fabian Kaulfürst, powědaŕ
slv_Latn szl_Latn szl_Latn eng_Latn